
Napelemparkok vizuális tájba illeszthetőségének elemzése az Északi-középhegység területén

Kulcsszavak: tájbailleszthetőség; napelempark; megújuló energia;
A kutatás célja a napelemparkok tájbaillesztettségének vizsgálata, az Északi-középhegység területén. A kutatás első lépéseként elemzem a napelemparkok számát, elhelyezkedését, távolságát településektől és főutaktól, névleges teljesítményét, méretét, valamint külterületi vagy belterületi elhelyezkedését. Így általános képet kapok a napelemparkok jellegéről és elhelyezkedéséről.
A kutatás részeként más országok napelempark-telepítési szabványait vizsgálom. Jelenleg hazánkban egy tájbaillesztést igazoló szabvány létezik, amely javaslatot tesz a beruházások tájbaillesztésére, de kötelező érvényű alkalmazása még nem valósult meg.
Az Északi-középhegységben számos napelempark egyéni vizsgálata képezi a kutatás alapját. A részletesen vizsgált napelemparkok kiválasztásakor arra törekedtem, hogy a lehető legváltozatosabb adottságokkal rendelkező helyszínek szerepeljenek, ami lehetővé teszi a tájbaillesztettségük széleskörű feltérképezését.
A kutatás eredményei által javaslatot tudok megfogalmazni, hogy milyen módon lehet javítani a napelemparkok vizuális. A kutatás célja nemcsak a jelenlegi állapot feltérképezése, hanem a jövőbeni fejlesztések irányának kijelölése is a tervezési szempontok meghatározásával, magyarországi helyzetre adaptálva, hogy a napenergia hasznosítása harmonikusan illeszkedjen a hazai tájképi adottságokhoz. 



